
Elektro Maribor d.d.
Vetrinjska ulica 2
2000 Maribor
(naročnik)

_____________________ 
____________________
_____________________
(izvajalec)

	

Notranja revizija
Družba Elektro Maribor


NR3-2026 




ZADEVA: Listina o poslu

Spoštovani,

[bookmark: _Hlk220325635][bookmark: _Hlk161055745]Obveščam vas, da ste bili na podlagi oddane ponudbe izbrani za so-izvajalca notranje revizije – Upravljanje korporativne kulture v družbi Elektro Maribor d.d. - v vsebini in pod pogoji, kot izhajajo iz tega povabila in njegovih prilog.

S to listino vam zaupamo izvedbo našega naročila, v nadaljevanju pa so opredeljene podrobnosti posla.
1 PREDMET REVIZIJE
Predmet notranje revizije (co-sourcing) je Kultura korporativnega upravljanja v družbi Elektro Maribor d.d. – ustrezna organizacijska kultura je pomemben dejavnik spodbujanja ali zaviranja uspešnosti poslovanja.
2 [bookmark: _Hlk512236043]CILJI REVIZIJE
Notranja revizija (co-sourcing) naj v zvezi z upravljanjem korporativne kulture (Governing Culture - GC) v družbi EM poda mnenje o:

Ključni cilj notranje revizije upravljanja korporativne kulture v družbi EM je preveritev skladnosti internih aktov in dejanskih postopkov upravljanja družbe v skladu z veljavno zakonodajo, predvsem z Zakonom o gospodarskih družbah (v nadaljevanju ZGD-1), s Kodeksom korporativnega upravljanja družb s kapitalsko naložbo države (december 2023), s Slovenskim kodeksom upravljanja javnih delniških družb (december 2024) in v skladu z dokumentom Priporočila in pričakovanja Slovenskega državnega holdinga (december 2024). 

Dodatni cilji notranje revizije upravljanja korporativne kulture v družbi EM so:
a) oceniti sestavo in delovanje organov korporativnega upravljanja (izvajanje pristojnosti in dolžnosti organov, s poudarkom na upravi, revizijski komisiji in nadzornem svetu) in razmerjih med njimi,
b) oceniti razmejitev nalog med organi korporativnega upravljanja in način poročanja,
c) oceniti administrativno in pravno podporo sejam uprave, nadzornega sveta in komisij,
d) oceniti učinkovitost delovanja organov korporativnega upravljanja (samoocenitve delovanja organov in predlogi izboljšav),
e) varovanje zaupnih podatkov in notranjih informacij s strani organov korporativnega upravljanja,
f) oceniti javno dostopnost informacij o upravljanju družbe (spletna stran),
g) oceniti procese za sprejemanje strateških in operativnih ciljev ter nadziranje izvedbe le-teh,
h) oceniti notranje-kontrolni sistem družbe EM, obstoj in delovanje funkcije upravljanja s tveganji, notranjerevizijske funkcije in funkcije skladnosti ter vodstveni nadzor nad temi funkcijami (zunanja presoja notranjerevizijske funkcije v družbi EM je bila izvedena leta 2024 – poročilo september 2024),
i) oceniti interno komuniciranje med organi vodenja in med zaposlenimi družbe EM,
j) oceniti promocijo etike in vrednot družbe EM ter odraz le-teh v praksi,
k) oceniti učinkovitost upravljanja družbe kot celote,
l) prepoznati možnosti za izboljšave in podati priporočila.

Notranja revizija naj v zvezi z revidiranim področjem ali drugimi ugotovitvami, do katerih bi notranji revizor prišel tekom izvajanja revizije, opozori na povezana tveganja in poda priporočila za njihovo obvladovanje oz. izboljšanje obvladovanja.
3 DOSTOP DO VIROV
Pri izvajanju notranje revizije (v nadaljevanju NR) bo naročnik izvajalcu NR zagotovil pooblastilo za popoln, prost in neomejen dostop do vsakega in vseh zapisov, dokumentacije, sistemov in lokacij, povezanih s predmetnim notranjerevizijskim (v nadaljevanju NR) poslom ter pristojnost, da lahko zahteva kakršnekoli informacije od vsakega zaposlenega, svetovalca ali pogodbenega izvajalca, povezane s predmetnim NR poslom.

Izvajalcu bo omogočen dostop do morebitnih ugotovitev in poročil notranje revizije iz predmetnega področja pregleda ter poročil in delovnega gradiva prejšnjih revizij ali drugih zunanjih pregledov, povezanih s področjem pregleda.

Vso dokumentacijo, predstavitve in druge podatke, ki jih bo izvajalec prejel pri izvajanju pregleda, bo obravnaval kot poslovno skrivnost. Vsi podatki in dokumentacija v elektronski obliki bodo ostali pri izvajalcu v elektronski hrambi še 5 let od datuma končnega poročila.
4 SODELOVANJE Z VODJO NOTRANJE REVIZIJE
Notranja revizija (co-sourcing) mora biti izvedena v skladu s hierarhijo pravil notranjega revidiranja. Naročnik ima organizirano notranjerevizijsko funkcijo, zato odgovorni izvajalec predmetne notranje revizije in vodja notranje revizije družbe EM podpišeta to listino o poslu.

V primeru, ko NR posel opravi zunanji izvajalec, ostanejo pristojnosti in odgovornosti vodje NR naročnika, metodologija za ocenjevanje NR ugotovitev (kot podlaga za oblikovanje mnenja izvajalca NR posla) ter oblika in vsebina revizijskega poročila, nespremenjene (obrazec »A5-1 poročilo« je sestavni del sistema kakovosti ISO v družbi EM).

[bookmark: _Hlk517379259]Vodja NR naročnika bo izdala obvestilo o izvajanju NR, po potrebi sodelovala pri izvajanju intervjujev in testiranju ter sodelovala pri usklajevanju ugotovitev in priporočil z revidirano stranko. Usklajeno končno poročilo podpišeta vodja NR dejavnosti družbe EM in zunanji izvajalec NR3-2026. 
5 IZVEDBA NOTRANJE REVIZIJE
Ta posel bo izvajalec izvedel kot neodvisni zunanji izvajalec. Izvajalec, to je tako družba kot tudi člani revizijske skupine, niso v nobeni obliki povezani ali odvisni od naročnika, z izjemo dejstva, da revizijo – Upravljanje korporativne kulture, naroča in plača naročnik. Cena revizijskega posla ali prihodnje sodelovanje izvajalca z naročnikom ni odvisno od izida revizije in plačilo ni pogojeno z izidom oziroma rezultati revizije. Izvajalec nima nobenega kapitalskega, upravljavskega ali drugega interesa pri naročniku, kot tudi ni njegov dobavitelj ali svetovalec na nobenem drugem področju poslovanja naročnika, razen na področju predmetne revizije. Izvajalec pri naročniku nima, in tudi nikoli ni imel, nobenih upravljavskih odgovornosti. Izvajalec je kot ločena pravna oseba, ki kapitalsko ali upravljavsko z naročnikom ni povezana, organizacijsko popolnoma neodvisen od naročnika.

Razen uskladitve vsebine, obsega, ciljev in sodil notranje revizije, ki so bili s to listino usklajeni z naročnikom, je izvajalec v celoti neodvisen, objektiven in odgovoren za strokovno izvedbo predmetnega revizijskega posla in lahko sam, ob sodelovanju z vodjo notranje revizije, izbere dokumentacijo in vire naročnika ter druge dokaze, ki jih želi pregledati v sklopu predmetne revizije, skladno z revizijskim načrtom, ki ga izdela sam. 

Notranjo revizijo Upravljanje korporativne kulture v družbi EM bo vodil (oz. bodo vodili):

· ________________________________________________________________________

Rok za zaključek revizijskih poslov je 31.12. 2026.

Cena: _________________ brez DDV
Cena vključuje vse stroške (potne, materialne idr.) in je fiksna do zaključka revizijskega posla, plačilni rok je 30 dni od izstavitve računa.

Izvajalec lahko v sklopu posla, v okviru načrtovanega obsega in stroškov, po lastni presoji uporabi storitve drugega zunanjega izvajalca, in sicer po predhodnem izrecnem soglasju predstavnika naročnika.


Prejemniki poročila: 
· notranja revizija družbe EM,
· uprava družbe EM,
· revizijska komisija nadzornega sveta družbe EM.


Izvajalec bo ugotovitve in priporočila zapisal v vzorec poročila, ki je je v prilogi 1 te listine (obrazec A5-1).




Revizijske ugotovitve in priporočila bo izvajalec predstavil tudi organom nadzora družbe EM. Realizacijo priporočil, zapisanih v tabeli A priloge končnega poročila, bo spremljala vodja notranje revizije naročnika.

S podpisom listine izvajalec in naročnik posla potrjujeta dogovore in soglašata z določili, povezanimi z izvedbo notranje revizije – Upravljanje korporativne kulture v družbi EM, vključno z odgovornostjo izvajalca, povezano s predmetno NR.

Predstavnik naročnika:
Mag. Marjeta Štrus, aPNR, PDNR
Vodja notranje revizije Elektro Maribor

Izvajalec:



PRILOGA 1: vzorec poročila – obrazec A5-1
	 	 
Datum: 2.2.2026                                                                                                                                                                     NR3-2026 	

